Príloha č. 2

k Schéme na podporu malých a stredných podnikov v rámci projektov nadnárodnej spolupráce

*(schéma pomoci de minimis)*

**Vyhlásenia žiadateľa**

**Obchodné meno:**

**IČO**:

**Miesto podnikania/Sídlo**:

**Konajúci**:

1. Vyhlasujem, že ako žiadateľ spĺňam definíciu MSP ku dňu podania Žiadosti o poskytnutie pomoci v rámci Schémy na podporu malých a stredných podnikov v rámci projektov nadnárodnej spolupráce *(schéma pomoci de minimis)* (ďalej len „**Žiadosť**“)v zmysle definície uvedenej v Prílohe I Nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy.
2. Vyhlasujem, že ako žiadateľ - fyzická osoba oprávnená vykonávať podnikateľskú činnosť som nebol/a právoplatne odsúdený/á za trestný čin hospodársky, trestný čin proti majetku alebo iný trestný čin spáchaný úmyselne, ktorého skutková podstata súvisí s predmetom podnikania, resp. sa naň hľadí, akoby nebol odsúdený v zmysle ustanovenia § 92 a/alebo ustanovenia § 93 zákona č. 300/2005 Z. z. Trestný zákon v znení neskorších predpisov.
3. Vyhlasujem že ako štatutárny orgán/člen štatutárneho orgánu žiadateľa - právnickej osoby, som nebol/a právoplatne odsúdený/á za trestný čin hospodársky, trestný čin proti majetku alebo iný trestný čin spáchaný úmyselne, ktorého skutková podstata súvisí s predmetom podnikania, resp. že sa na mňa hľadí, akoby som nebol/a odsúdený/á v zmysle ustanovenia § 92 a/alebo ustanovenia § 93 zákona č. 300/2005 Z. z. Trestný zákon v znení neskorších predpisov.
4. Vyhlasujem, že žiadateľ - právnická osoba nebol právoplatne odsúdený v zmysle zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.
5. Vyhlasujem, že nie som/spoločnosť nie je dlžníkom voči štátu (t. j. nemá nevysporiadané daňové odvody, evidované nedoplatky poistného na zdravotné poistenie, sociálne poistenie a príspevky na starobné dôchodkové sporenie).
6. Vyhlasujem, že voči mne/spoločnosti nie je vedené konkurzné konanie, nie som/spoločnosť nie je v konkurze, v likvidácii, v reštrukturalizácii a nebol proti mne/spoločnosti zamietnutý návrh na vyhlásenie konkurzu pre nedostatok majetku.
7. Vyhlasujem, že voči mne/spoločnosti nie je vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, a/alebo zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.
8. Vyhlasujem, že som neporušil/spoločnosť neporušila zákaz nelegálnej práce a nelegálneho zamestnávania v predchádzajúcich troch rokoch.
9. Vyhlasujem, že v súvislosti s tými istými oprávnenými výdavkami mi/spoločnosti nebola poskytnutá žiadna iná štátna pomoc alebo iná minimálna pomoc, ktorou by došlo k prekročeniu maximálnej výšky pomoci v prípade schválenia Žiadosti*.*
10. Vyhlasujem, že poskytnutá pomoc nebude použitá v odvetviach hospodárstva, na ktoré sa pomoc v súlade s ustanovením článku 1 ods. 1 Nariadenia Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o založení EÚ na pomoc de minimis, Úradný vestník Európskej únie, L 352, 24. december 2013, s. 1 – 8 (ďalej len „**Nariadenie Komisie (EÚ) č. 1407/2013**“) nevzťahuje, a to:
11. v sektore rybolovu a akvakultúry, na ktoré sa vzťahuje nariadenie Európskeho parlamentu a Rady (EÚ) č. 1379/2013 z 11. decembra 2013 o spoločnej organizácii trhov s produktmi rybolovu a akvakultúry, ktorým sa menia nariadenia Rady (ES) č. 1184/2006 a (ES) č. 1224/2009 a zrušuje nariadenie Rady (ES) č. 104/2000 ([Ú. v. EÚ L 354, 28.12.2013, s. 1 - 21](http://eur-lex.europa.eu/legal-content/SK/AUTO/?uri=uriserv:OJ.L_.2013.354.01.0001.01.SLK));
12. v oblasti prvovýroby poľnohospodárskych výrobkov;
13. v sektore spracovania a marketingu poľnohospodárskych výrobkov, a to v týchto prípadoch:

* ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo výrobkov umiestnených na trhu príslušnými podnikmi,
* ak je pomoc podmienená tým, že bude čiastočne alebo úplne postúpená prvovýrobcom;

1. na činnosti súvisiace s vývozom do tretích krajín alebo členských štátov, konkrétne pomoci priamo súvisiacej s vyvážanými množstvami na zriadenie a prevádzkovanie distribučnej siete alebo inými bežnými výdavkami súvisiacimi s vývoznou činnosťou;
2. v prípade pomoci, ktorá je podmienená uprednostňovaním používania domáceho tovaru pred dovážaným.
3. V prípade, ak ako žiadateľ pôsobím v sektoroch uvedených v bode 10 písm. a), b) alebo c) vyššie a zároveň pôsobím v jednom alebo viacerých iných sektoroch alebo vyvíjam ďalšie činnosti, ktoré patria do rozsahu pôsobnosti Nariadenia Komisie (EÚ) č. 1407/2013 a Schémy na podporu malých a stredných podnikov v rámci projektov nadnárodnej spolupráce *(schéma pomoci de minimis)*, vyhlasujem, že v takom prípade Poskytovateľovi pomoci preukážem pomocou primeraných prostriedkov, ako je oddelenie činností alebo rozlíšenie nákladov, že činnosti vykonávané v sektoroch vylúčených z rozsahu pôsobnosti Nariadenia Komisie (EÚ) č. 1407/2013 a Schémy na podporu malých a stredných podnikov v rámci projektov nadnárodnej spolupráce *(schéma pomoci de minimis)* nebudú podporované z pomoci de minimis poskytovanej v súlade s Nariadením Komisie (EÚ) č. 1407/2013 a Schémou na podporu malých a stredných podnikov v rámci projektov nadnárodnej spolupráce *(schéma pomoci de minimis)*.
4. Vyhlasujem, že nepatrím (resp. spoločnosť nepatrí) do skupiny podnikov, ktoré sú považované za jediný podnik podľa článku 2 ods. 2 Nariadenia Komisie (EÚ) č. 1407/2013.   
   V opačnom prípade predložím v zmysle prílohy č. 4 Schémy na podporu malých a stredných podnikov v rámci projektov nadnárodnej spolupráce *(schéma pomoci de minimis)* údaje o prijatej pomoci de minimis počas predchádzajúcich dvoch fiškálnych rokov a počas prebiehajúceho fiškálneho roku za všetkých členov skupiny podnikov, ktoré so žiadateľom tvoria jediný podnik, a to aj od iných poskytovateľov pomoci alebo v rámci iných schém pomoci de minimis.
5. Vyhlasujem, že mám/spoločnosť má vysporiadané finančné vzťahy so štátnym rozpočtom, a/alebo neoprávnene nepoužíva alebo nezadržiava prostriedky štátneho rozpočtu, alebo prostriedky štátnych fondov.
6. Vyhlasujem, že sa voči mne/spoločnosti neuplatňuje vrátenie štátnej pomoci na základe predchádzajúceho rozhodnutia Európskej komisie, ktorým bola táto štátna pomoc označená za neoprávnenú a nezlučiteľnú s vnútorným trhom.
7. Vyhlasujem, že ku dňu podania Žiadosti nežiadam o poskytnutie inej minimálnej pomoci u iného poskytovateľa pomoci. V prípade, ak požiadam o poskytnutie inej minimálnej pomoci u iného poskytovateľa pomoci v čase posudzovania Žiadosti, zaväzujem sa o tejto skutočnosti informovať Poskytovateľa pomoci.
8. Vyhlasujem, že údaje uvedené v Žiadosti a v prílohách sú úplné, pravdivé a správne.

Za žiadateľa:

**Dňa: Meno a priezvisko:  Podpis:**

Uplatní sa len vo vzťahu k vyhláseniu k bodu 2 za žiadateľa - fyzickú osobu - podnikateľa:

**Dňa: Meno a priezvisko:  Podpis:**

Uplatní sa len vo vzťahu k vyhláseniu k bodu 3 za štatutárny orgán/člena štatutárneho orgánu žiadateľa - právnickej osoby:

**Dňa: Meno a priezvisko:  Podpis:**

Uplatní sa len vo vzťahu k vyhláseniu k bodu 4 za žiadateľa - právnickú osobu:

**Dňa: Meno a priezvisko:  Podpis:**